
Ministru kabineta sēdes protokollēmums

Informatīvais ziņojums "Par Latvijas Republikas valdības un Šveices Konfederācijas valdības līguma par konfiscēto noziedzīgi iegūto līdzekļu vai mantas sadali noslēgšanu"

· 1. Pieņemt zināšanai iesniegto informatīvo ziņojumu.
· 2. Pieņemt zināšanai, ka Tieslietu ministrija turpina sarunas ar Šveices Konfederāciju, lai vienotos par Latvijas Republikas valdības un Šveices Konfederācijas valdības līguma par konfiscēto noziedzīgi iegūto līdzekļu vai mantas sadali noslēgšanu.
· 3. Tieslietu ministrijai nodrošināt apliecinājuma nosūtīšanu Šveices Konfederācijai par savstarpējības principa piemērošanu starptautiskajā tiesiskajā sadarbībā krimināllietās konfiscēto noziedzīgi iegūto līdzekļu jautājumos.
· 4. Tieslietu ministrijai sadarbībā ar Finanšu ministriju, Iekšlietu ministriju, Valsts policiju un Ģenerālprokuratūru līdz 2026. gada 1. novembrim izvērtēt un, ja nepieciešams, izstrādāt tiesisko mehānismu savstarpējības principa piemērošanai starptautiskajā tiesiskajā sadarbībā krimināllietās gadījumos, kad ārvalsts sniegusi būtisku ieguldījumu kriminālprocesā noziedzīgi iegūtas mantas konfiskācijas jomā.

